3787d0b3ac8146172223dcbbb611e8d2

Hej UngZone,

Jeg er pige på 14 og har følelser for en dreng, men problemet er, at han er 20, så ved ikke helt om det går eller ej?

Vil virkelige vide hvad den perfekte alder forskel er for et perfekt par??

Men jeg kan også mega godt lide ham så ved ikke helt hvad jeg kan gøre?? 

Men jeg ved at han også kan lide mig, men det bare det med alderen.  


Hjælp plz!!

 
Forvirret
=========


ungzone.dk
2019.51

 Hej med dig 

  
Først og fremmest så er der intet svar på hvad den perfekte aldersforskel er eller hvad et perfekt par er. Det kommer helt an på det enkelte menneske, i forhold til hvordan de vil karakterisere det bedst mulige for dem. 

Jeg kan godt forstå det er svært, for 6 år kan virke som en stor aldersforskel og især i den alder i har. Hvis jeg var dig vil jeg nok overveje om de følelser du har for ham kan opveje aldersforskellen. En baggrund for hvorfor jeg mener du bør være meget forsigtig med at indlede et forhold til en på 20 er, at den seksuelle lavalder i Danmark er 15 år. Dermed er det ligefrem ulovligt at indgå i en seksuel relation. Jeg synes bestemt du bør mærke efter hvad du selv synes, men min anbefaling vil nok være at vente med at have et forhold til ham. Hvis I i fremtiden finder ud af det bare skal være jer, kan i tage et forhold op der. 

  
Jeg håber du kan bruge mit råd. 

- Kristiane 

 

Kære du, 

Jeg kan sagtens forstå din tvivl. 

Jeg synes ikke, at der er en perfekt aldersforskel for et par - det varierer fra forhold til forhold og afhænger bl.a. af, hvor modne personerne er. Det kan også tit have stor betydning for forholdet, hvis de to personer er meget forskellige steder i deres liv. F.eks. går du nok stadig i folkeskole, mens ham fyren måske er på gymnasiet eller lignende. Med andre ord er han måske en del "længere i livet" end du selv er, hvilket nogle gange kan gøre det lidt svært at være kærester. En anden ting, der er værd at overveje er, om han har andre forventninger til, hvad jeres forhold skal indebære. Her tænker jeg især i forhold til sex, som du måske ikke er klar til eller har lyst til endnu - men som han måske forventer er en del af det. Her vil jeg også bare lige nævne, at det i princippet er ulovligt og derfor strafbart at have sex med en person under 15 år. Det skal selvfølgelig ikke være det, der gør, at du ikke vil være sammen med ham, men det er i hvert fald vigtigt, at I er enige om, hvad jeres eventuelle forhold skal indebære, og hvor grænsen går. Og at du også er opmærksom på ikke at gøre noget, du ikke har lyst til.

Der er mange "måske'er" i mit svar til dig, fordi jeg selvfølgelig ikke ved, hvad han er for en fyr, og hvad han forventer af dig - og omvendt. Jeg håber og tror selvfølgelig, at han er en sød fyr, som aldrig ville presse dig til noget. Men jeg vil alligevel nævne de bekymringer, jeg kunne have i forbindelse med din situation. Aldersforskel behøver bestemt ikke være et problem, men nu hvor du er så ung, som du er, så kan det gøre en forskel, at han er en del ældre end dig.

Jeg håber, at mit svar kan hjælpe dig. Du er altid velkommen til at skrive igen!

Hilsen Iben 

 